Bitka kod Perpignana (1793)
<s>Bitka kod Perpignana se odigrala 17. jula 1793. na jugu Francuske za vrijeme Pirinejskog rata između španske vojske pod generalom Antoniom Ricardosom na jedenoj, te francuskih republikanskih snaga pod generalom Louis-Charlesom de Flersom na drugoj strani.</s><s>Do nje je došlo za vrijeme španske ofenzive čiji je cilj bilo zauzimanje francuske granične pokrajine Rousillon, čiji je glavni grad bio Perpignan.</s><s>Ricardosovbe snage su dva mjeseca ranije u bitci kod Mas Deua razbili de Flersovu Istočnopirinejsku armiju, koja se u potpunom rasulu povukla u Perpignan, ali Ricardos nije iskoristio taj uspjeh nego je umjesto nastavka napredovanja odlučio prethodno osigurati komunikacije i pozadini i zauzeti francusku strateški važnu graničnu tvrđavu Fort de Bellegarde.</s><s>Ona se Špancima odupirala mjesec dana, stvorivši dovoljno vremena de Flersu da konsolidira svoje trupe, odnosno pripremi obranu grada, gdje je važnu ulogu imala artiljerija, koja je trebala kompenzirati špansku nadmoć u ljudstvu.</s><s>Kada je Ricardos konačno došao pred grad, svoje je snage podijelio u pet kolona koje su trebale opkoliti grad; bitka je otpočela sa španskim napredovanjem, ali je španska kolona u samom centru zaostala, a što je de Flers zapazio i koncentrirao sve svoje snage na nju.</s><s>Francuski kontrapad je iznenadio Špance i doveo do povlačenja centralne kolone, koja je za sobom povukla sve ostale.</s><s>Španci su se povukli i Perpignan je obranjen.</s><s>Iako je de Flers odnio pobjedu, republikanski politički komesari su mu zamjerili nevoljkost da goni neprijatelja, da bi potom bio optužen za izadju, smijenjen, uhapšen i za vrijeme Terora osuđen na smrt i giljotiniran.</s>

<s>1793
Francuske bitke
Rat Prve koalicije</s>

